
	Bucureşti,      02.03.2005 

Nr. 81


AVIZ

asupra proiectului de Lege pentru aprobarea Ordonanţa 

de urgenţă a Guvernului nr. 4/2005 privind recalcularea 

pensiilor din sistemul public, provenite din fostul sistem 

al asigurărilor sociale de stat

Cu adresa nr. P.L.-X 55 din 28.02,2005, Biroul Permanent, conform art.89 şi 108 din Regulamentul Camerei Deputaţilor, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţa de urgenţă a Guvernului nr. 4/2005 privind recalcularea pensiilor din sistemul public, provenite din fostul sistem al asigurărilor sociale de stat.

In şedinţa din data de 2 martie 2005, Comisia a hotărât cu unanimitate de voturi, sa propună adoptarea Proiectului de Lege in forma adoptata de Senat, cu următorul amendament:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Art.7 alin.(31) nou
	Art. 7 alin. (31)

(a) Instituţiile care eliberează documente necesare la solicitarea in scris a cetăţenilor pentru constituirea dosarelor de recalculare a pensiilor nu vor incasa tarife pentru aceste servicii.
(b) Persoanele care solicita eliberarea de asemenea documente, vor face dovada faptului ca sunt îndreptăţite la scutirea de tarife, cu talonul de pensie si o declaraţie pe proprie răspundere.

(c) Taxele notariale pentru proba cu martori si autentificarea declaraţiei pe proprie răspundere pentru acelaşi scop, respectiv constituirea dosarelor pentru recalcularea pensiilor, se reduc la 25% din valoarea stabilita prin lege.

Autori: 
Deputat Eugen Nicolăescu – Gr. Parlam. PNL; 
Deputat Mircea Cosea – Gr. Parlam. PNL
Deputat Horea Dorin Uioreanu – Gr. Parlam. PNL
	Persoanele care solicită aceste documente au venituri reduse, iar instituţiile abilitate să le elibereze au deseori sediul în alte localităţi decât cele de domiciliu ale solicitanţilor, fapt ce ar conduce la efectuarea din partea acestora a unor cheltuieli, deseori mai mari decât veniturile şi implicit la blocarea procesului de recalculare a pensiilor.

